CELEX: 32013D0671
Language: hu
Date: 2013-11-15 00:00:00
Title: 2013/671/EU: A Tanács határozata ( 2013. november 15. ) az Európai Unió és a Francia Köztársaság közötti, a megtakarítási adóról és az adózás területén történő közigazgatási együttműködésről szóló uniós jogszabályok Saint-Barthélemy Közösségre való alkalmazásáról szóló megállapodásnak az Európai Unió nevében történő aláírásáról

22.11.2013   
            
            
               HU
            
            
               Az Európai Unió Hivatalos Lapja
            
            
               L 313/1
            
         A TANÁCS HATÁROZATA
   (2013. november 15.)
   az Európai Unió és a Francia Köztársaság közötti, a megtakarítási adóról és az adózás területén történő közigazgatási együttműködésről szóló uniós jogszabályok Saint-Barthélemy Közösségre való alkalmazásáról szóló megállapodásnak az Európai Unió nevében történő aláírásáról
   (2013/671/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 113. és 115. cikkére, összefüggésben 218. cikkének (5) bekezdésével és 218. cikkének (8) bekezdésének második albekezdésével,
   tekintettel az Európai Bizottság javaslatára,
   mivel:
   
               (1)
            
            
               A 2010/718/EU európai tanácsi határozat (1) rendelkezéseivel összhangban Saint-Barthélemy-sziget 2012. január 1-től kezdődően nem tartozik az Európai Unió legkülső régiói közé; megkapta ugyanis az Európai Unió működéséről szóló szerződés (EUMSZ) negyedik részében említett társult tengerentúli országok és területek jogállását. A Francia Köztársaság kötelezettséget vállalt minden olyan megállapodás megkötésére, amely biztosítja az Unió érdekeinek e változás bekövetkezése során való megóvását, többek között annak érdekében, hogy a 2011/16/EU tanácsi irányelv (2) és a 2003/48/EK tanácsi irányelv (3) mechanizmusai alkalmazandóak legyenek Saint-Barthélemy-re jogállásának megváltozását követően is.
            
         
               (2)
            
            
               A Tanácstól 2011. október 20-án kapott felhatalmazás alapján a Bizottság az Európai Unió és a Francia Köztársaság közötti, a megtakarítási adóról és az adózás területén történő közigazgatási együttműködésről szóló uniós jogszabályok Saint-Barthélemy Közösségre való alkalmazásáról szóló megállapodásról (a továbbiakban: a megállapodás) tárgyalt.
            
         
               (3)
            
            
               A megállapodás célja annak biztosítása, hogy a 2011/16/EU és a 2003/48/EK irányelvnek a határokon átnyúló adócsalás, illetve adókijátszás elleni küzdelmet szolgáló mechanizmusai – megváltozott jogállása ellenére – továbbra is alkalmazandók legyenek Saint-Barthélemy-re.
            
         
               (4)
            
            
               A megállapodást az Unió nevében alá kell írni, feltételezve annak későbbi időpontban történő megkötését,
            
         ELFOGADTA EZT A HATÁROZATOT:
   1. cikk
   A Tanács jóváhagyja az Európai Unió és a Francia Köztársaság közötti, a megtakarítási adóról és az adózás területén történő közigazgatási együttműködésről szóló uniós jogszabályok Saint-Barthélemy Közösségre való alkalmazásáról szóló megállapodásnak az Unió nevében történő aláírását, feltételezve a megállapodás megkötését.
   A megállapodás szövegét csatolták e határozathoz. (4)
   
   2. cikk
   A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2013. november 15-én.
      
         
            a Tanács részéről
         
         
            az elnök
         
         R. ŠADŽIUS
      
   
   
      (1)  Az Európai Tanács 2010. október 29-i 2010/718/EU határozata a Saint-Barthélemy sziget Európai Unióval kapcsolatos jogállásának módosításáról (HL L 325., 2010.12.9., 4. o.).
   
      (2)  A Tanács 2011. február 15-i 2011/16/EU irányelve az adózás területén történő közigazgatási együttműködésről és a 77/799/EK irányelv hatályon kívül helyezéséről, (HL L 64., 2011.3.11., 1. o.).
   
      (3)  A Tanács 2003. június 3-i 2003/48/EK irányelve a megtakarításokból származó kamatjövedelem adóztatásáról (HL L 157., 2003.6.26., 38. o.).
   
      (4)  A megállapodás szövegét a megkötéséről szóló határozattal együtt hirdetik ki.